Hon KIRITAPU ALLAN (Associate Minister for Arts, Culture and Heritage): Mr Chair, thank you. Tuatahi māku e tuku he mihi ki te mema o te rohe Whanganui mō tērā atu pātai ki ahau ki a mātou ki a tātou o te Whare nei. Ka huri ki tēnei pānuitia mai te tohunga o Rangi Matamua, kua kite au i tana pānui ki runga i te pepa nei. Ko tēnei te whakamārama i runga i tana pānuitia ki a mātou. Ko te kupu kei roto i tēnei ripoata ko te ingoa Pipiri anake. Heoi anō ka huri ake ki ngā ripoata o te komiti nui, mai i te Komiti Whiriwhiri Take Māori, heoi anō ka huri atu au kāore e kore he whakaaro, kāore i tērā he tono ki a mātou te Kāwana ki te huri i tērā atu ingoa ki te ingoa Pipiri o te Rangi. Heoi anō koinā. He whakaaro pai ki a rātou ngā tohunga o tēnei pire te ingoa Pipiri, heoi anō ki a mātou me whai atu a mātou te Karauna ki te mātauranga o te kāhui o ngā tohunga e āwhina i a mātou e whakarangatira i tērā atu whakaaro Māori kei roto i tēnei pire. Heoi anō ko tēnei tā rātou nei whakaaro, heoi anō me whai atu a mātou mai i te Karauna. Koinā.